Z A P I S N I K
s 13. sjednice Vijeća Mjesnog odbora Mimara
održane 8. lipnja 2022. godine
u prostorijama MO Mimara, Vodnikova 15, s početkom u 18 sati
[bookmark: _GoBack]

U 18 sati počinje 13. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Ana Podnar, Lina Budak, Boris-Neven Beker, Nada Jagetić i Iva Špoljar Šarić.

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica Vijeća MO Mimara obavještava članove Vijeća MO Mimara da je potrebno nadopuniti dnevni red s 2 nove točke te otvara raspravu o dnevnom redu. Predlaže se sljedeći

DNEVNI RED

1. Zaključak o prioritetima
1. Ostavka člana mjesnog odbora
1. Upiti građana
1. Razno

Isti je prihvaćen te predsjednica Vijeća MO Mimara otvara raspravu o zapisniku s 12. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 12. sjednice Vijeća MO Mimara održane 11. svibnja 2022. godine.

1. Predsjednica Vijeća obavještava članove o preporuci da se od sada prioriteti mjesnih odbora donose u lipnju radi bolje organizacije i veće žurnosti Holdinga i kooperanata. Nakon rasprave. članovi Vijeća mjesnog odbora Mimara donose zaključak o prioritetima: 

1) uređenje nogostupa na Marulićevom trgu, istočna strana (odgođeno u 2022. zbog radova 
   sanacije zgrada Fakulteta kemijskog inženjerstva i tehnologije)
2) uređenje nogostupa u Pierottijevoj
3) uređenje nogostupa u Savskoj na dijelu ispred parkirališta kod SC-a
4) uređenje nogostupa u Vodnikovoj ulici 
5) uređenje parka za pse na području mjesnog odbora Mimara da se psi više ne šeću po   
  Mažuranićevom trgu gdje je dječje igralište ili po Srednjoškolskom igralištu)
6) zamjena ljuljačka i klackalice na dječjem igralištu na Mažuranićevom trgu (ljuljačke se stalno kvare, a klackalica je čak opasna za djecu i treba je zamijeniti primjerenijom drvenom spravom)
7) zamjena klupa na Mažuranićevom trgu s time da se utiplaju 10 cm bliže stazi
8) zamjena klupa u Crnatkovoj ulici
9) zamjena klupa na Trgu RH
10) sadnja cvijeća (trajnica) oko stabala po ulicama
11) sadnja drveća u Savskoj od Vodnikove do nadvožnjaka, čime bi se uljepšao ugao Savske i Vodnikove
12) postavljanje koševa za smeće u Savskoj na potezu između Vodnikove i Crnatkove
13) izrada projekta uređenja Trga Republike Hrvatske te zgrade HDU, HNK i Lada na  Mažuranićevom trgu


2. Član Boris-Neven Bekera obavještava članove Vijeća mjesnog odbora Mimara da se preselio i više ne živi unutar ovog mjesnog odbora te podnosi ostavku na svoje članstvo. Članovi Vijeća mjesnog odbora Mimara donose zaključak da će odsada imati samo 4 člana. 


Na temelju članka 28. Poslovnika Vijeća Mjesnog odbora „Mimara“ Vijeće Mjesnog odbora „Mimara“, na 13. sjednici, 08.lipnja 2022. donosi
ZAKLJUČAK

Ostavka člana Vijeća mjesnog odbora „Mimara“

0. [bookmark: _Hlk99355106]Vijeće Mjesnog odbora „Mimara“ prihvaća ostavku člana Borisa Nevena Bekera koji zbog preseljenja na drugu adresu ne može više obnašati dužnost člana  Mjesnog odbora „Mimara“.Od sada će Vijeće imati četiri člana.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

Zagreb, 08.lipnja 2022. 


Predsjednica Vijeća Mjesnog odbora
                    „ Mimara“

                Iva Špoljar Šarić




3. Predsjednica Vijeća obavještava članove o upitima građana. Zaprimili smo mail gđe M.W. iz Jukićeve ulice u kojoj se zanima zašto se ništa nije dogodilo s premještanjem autobusne stanice u navedenoj ulici. Gospođi je odgovoreno i njezin upit je proslijeđen g. Barišiću, voditelju Odjela za tehničku regulaciju, sigurnost prometa i sustav javnog parkiranja iz Sektora za promet Gradskog ureda za obnovu, izgradnju, prostorno uređenje, graditeljstvo, komunalne poslove i promet. 
Jedna je osoba tražila pomicanje klupa na Mažuranićevom trgu kako ne bi bile toliko uvučene i kako bi im se moglo lakše pristupiti. Zahtjev je proslijeđen u Zrinjevac i gđa Vučemilo iz Zrinjevca je isto uvrstila u plan aktivnosti za ovu godinu. 
Stigao je zahtjev M.M. iz Crnatkove ulice u kojem se traži redovito čišćenje kontejnera za smeće, kao i čišćenje vodom Crnatkove i Savske ulice. 

4. Pod točkom Razno, članica Vijeća mjesnog odbora Ana Podnar obavještava ostale članove o 10. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora, održanoj 25.05.2022. godine.  

Sukladno informaciji tajnice fakulteta kemijskog inženjerstva i tehnologije Sveučilišta u Zagrebu o radovima na obnovi zgrada na Trgu Marka Marulića 19 i 20, odlučeno je da se do daljnjega ne ide u realizaciju uređenje nogostupa na istočnoj strani Marulićevog trga jer se početak obnove na Marulićevom trgu 20 planira u narednih šest mjeseci.

U nastavku se raspravlja o aktualnostima na području MO Mimara te se donose sljedeći zaključci:
· članovi Vijeća mjesnog odbora Mimara donose zaključak da traže od Vijeća gradske četvrti Donji grad postavljanje rasvjete na Srednjoškolskom igralištu, kao i aktualizaciju pitanja sveukupnog uređenja Srednjoškolskog igrališta.
· 
Na temelju članka 28. Poslovnika Vijeća Mjesnog odbora „Mimara“ Vijeće Mjesnog odbora „Mimara“, na 13. sjednici, 08.lipnja 2022. donosi

ZAKLJUČAK
Postavljanje rasvjete na Srednjoškolskom igralištu

0. Vijeće Mjesnog odbora „Mimara“traži od Vijeća gradske četvrti Donji grad postavljanje rasvjete na srednjoškolskom igralištu kao i aktualizaciju pitanja sveukupnog uređenja istog.



0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

Zagreb, 08.lipnja 2022. 




· članovi Vijeća mjesnog odbora Mimara donose zaključak da zahtijevaju besplatni ulaz u Botanički vrt jer je naplata ulaza sugrađanina antisusjedska mjera

Na temelju članka 28. Poslovnika Vijeća Mjesnog odbora „Mimara“ Vijeće Mjesnog odbora „Mimara“, na 13. sjednici, 08.lipnja 2022. donosi

ZAKLJUČAK
Besplatan ulaz u Botanički vrt

0. Vijeće Mjesnog odbora „Mimara“ traži od Vijeća gradske četvrti Donji grad da vrati besplatan ulaz u Botanički vrt jer je naplata ulaza sugrađanima antisusjedska mjera.



0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

Zagreb, 08.lipnja 2022. 




 
· čeka se odgovor na zaključak s prošle sjednice kojim se traži uklanjanje kioska u Vodnikovoj ulici koji se ne koristi i samo zauzima prostor

· čeka se odgovor na zaključak s prošle sjednice kojim se traži od Gradske četvrti da se unutar MO Mimara odredi prostor za park za pse, kao i da se zabrani šetnja pasa u parkovima u kojima se nalaze dječja igrališta, npr. na Mažuranićevom trgu i Srednjoškolskom igralištu.

· još uvijek se čeka odgovor na zaključak s prošle sjednice kojim se traži čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stranicama izrazito prljave.

· još uvijek se čeka odgovor na zaključak s prošle sjednice kojim se traži čišćenje i pranje Crnatkove ulice

· još uvijek se čeka odgovor na zaključak s prošle sjednice kojim se na zahtjev stanara Crnatkove ulice traži rješavanje problema nepropisnog parkiranja pred njihovim zgradama u večernjim satima uzrokovan obližnjim klubom H2O i gostima istog.

· još uvijek se čeka odgovor na zaključak s prošle sjednice kojim se traži od Gradskog ureda za prostorno uređenje, izgradnju Grada, graditeljstvo, komunalne poslove i promet, ali i od 1. policijske postaje hitno rješavanje problema nepropisnog parkiranja automobila na pločniku ispred i oko spomenutog noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sad a i južnije po zelenoj površini.

· članovi Vijeća mjesnog odbora Mimara ukazuju na nedovoljno sanirane rupe ispred Državnog arhiva na Marulićevom trgu (rupe su zapunjene šljunkom i nakon kiše opet postaju rupe).

· članovi Vijeća mjesnog odbora Mimara ističu da još uvijek nije postavljen lanac ispred Državnog arhiva na Marulićevom trgu te se automobili redovito parkiraju po parku.


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u ponedjeljak, 18. srpnja 2022. godine u 18.00 sati. 

Sjednica je završila u 19:05 sati. 
Zapisnik vodila: Iva Špoljar Šarić
Zagreb, 8. lipnja 2022.

Predsjednica Vijeća
Mjesnog odbora Mimara

Iva Špoljar Šarić, v.r.

